b'\n_START_ARTICLE_\nAndersonville\n_START_PARAGRAPH_\nAndersonville oli Yhdysvaltojen sis\xc3\xa4llissodan aikainen Georgian osavaltiossa sijainnut etel\xc3\xa4valtioiden vankileiri. Leiri oli kooltaan Konfederaation suurin. Vankileirille joutui yhteens\xc3\xa4 noin 45 000 pohjoisvaltioiden sotilasta, joista l\xc3\xa4hes 13\xc2\xa0000 kuoli. P\xc3\xa4\xc3\xa4asiallinen syy kuolleisuuteen olivat taudit ja n\xc3\xa4lk\xc3\xa4. Leirin hygienia oli heikko. Kapteeni Henry Wirz, Andersonvillen komendantti, tuomittiin sodan j\xc3\xa4lkeen kuolemaan sotarikoksista ja teloitettiin. Leirill\xc3\xa4 toimi my\xc3\xb6s unionin armeijasta karanneen William Collinsin rosvojoukko, joka ry\xc3\xb6v\xc3\xa4si s\xc3\xa4\xc3\xa4lim\xc3\xa4tt\xc3\xa4 vankitovereitaan. Andersonvillen vankila sijaitsi Camp Sumterissa, ja oli koko Konfederaation sotilasvankila sis\xc3\xa4llissodan aikana._NEWLINE_Leirin paikalla on nyky\xc3\xa4\xc3\xa4n kansallishistoriallinen muistomerkki. Alueella on Andersonvillen kansallinen hautausmaa ja kansallinen vankila- ja sotamuseo.'